Ek wil net namens myself en die Kai ons innige meegevoel met René en familie deel. Ons bid vir hulle. Dit is ‘n geweldige verlies vir almal.”
Dit was vir ons ‘n geweldige skok toe ons Woensdag verneem het dat Louis in sulke tragiese omstandighede gesterf het. Namens die Bolandse Bonsai Kai wil ek ons diepste medelye aan jou en jou dogters oordra.
Dit was vir my en die lede van ons klub ‘n voorreg om iemand soos Louis te kon geken het. Sy medemenslikheid, humorsin en daarby sy kunstenaarskap het hom ‘n unieke mens gemaak. Hy was die soort mens dat waneer hy ‘n vertrek binnekom, almal van sy teenwoordigheid bewus sou wees. Hy het net daardie “aura” om gehad.
Louis het ons daaraan herinner dat bonsai ’n “illusion’ is. As jy ’n bonsai sien moet jy jou verbeel dat jy na ’n groot boom kyk. Louis het vir ons ’n aanbieding gewys oor Phoenix graft en ook voorbeelde van baie mooi Phoenix graft bome gewys. Hy het ook drie sketse gewys wat hy moontlik met sy boom kan doen. Louis sê vir hom is daar ’n paar moontlike maniere om Phoenix graft te doen. Een is as die boom in die ou hout is. Dan is daar ’n boom agter dooie hout.
Die boom kan ook agter die dooie hout wees met die takke wat vorentoe gebring is. Takke kan ook rondom die dooie hout wees. Die boom kan ook net aan die een kant van die dooie hout wees. Louis het gesê dat wat jy nodig het, of mag hê is; ’n ou stuk mooi harde hout, ’n immergroen boom, iets om die lewendige boom aan die ou hout vas te heg soos gom, spykers, hamer, kleefband of draad. Jy het beslis geduld nodig en natuurlik visie.
Louis het toe sy ‘bottel’ harde hout uitgehaal tot groot vermaak van die lede. Daarna sy regte stuk harde hout waarin hy reeds vooraf ’n gleuf in gemaak het. Louis se immergroen boom wat hy gebruik het is ’n Koeniebos. Louis het toe die Koenie bos se stam binne die gleuf in die harde hout met spykers vasgeslaan. Hy sou by die huis die boom in ’n groot houer plant om ’n paar seisoene sterk te groei. Ons sien uit om die vordering van die boom in die toekoms te sien.
Louis het my begeester met sy demonstrasies en hy kon jou vir ure in vervoering hou met sy verhale. Tot potte koop agter uit sy trokkie was vermaaklik. Ek kon hom bel oor my buddleja wat nie goed doen nie en hy sou later terug bel om te hoor of dit beter gaan. Wat hy persoonlik van my stokkies bome gedink het, het hy nooit laat blyk nie. Louis was n gentleman in die ware sin van die woord. n Groot leemte word gelaat in die bonsai gemeenskap.
Mag julle vertroosting vind in die woorde soos in Deuternomium 31:8 “Die Here sal voor jou uit gaan. Hy sal by jou wees. Hy sal jou nie in die steek laat nie, jou nie alleen laat nie. Moenie bang wees nie….
Ek weet ook dat hy ongelooflik baie geweet het van Bonsais, soms wens ek ek kon sy kennis ge-erf het, sodat ons wat agterbly darem iets kan oorhou van hom!
Die heeltyd tydens die hulde-blyk vanaf sy skoonseun en tydens sy begrafnis-preek, het ek gewonder wat van sy boompies gaan word!